Google Scholar - Pum awgrym gorau

Gallwch ddefnyddio Google Scholar i chwilio am:

* lyfrau
* erthyglau mewn cyfnodolion
* trafodion cynadleddau
* cyhoeddiadau ysgolheigaidd arall.

Gallwch hefyd weld adnoddau testun llawn (os bydd Prifysgol Caerdydd wedi tanysgrifio iddynt)

Dechrau arni

I gael mynediad at Google Scholar, gallwch naill ai:

* chwilio ar-lein am "Google Scholar", neu
* ewch i scholar.google.co.uk

Awgrym 1: Canolbwyntio eich chwiliad

Pan fyddwch chi'n gwneud chwiliad syml yn Google Scholar, cewch lawer o ganlyniadau. Gallwch ganolbwyntio eich chwiliad drwy:

* Amgáu geiriau allweddol mewn dyfynodau - er enghraifft, gallech chi newid y chwiliad **allyriadau tâl tagfeydd** i **"tâl tagfeydd” allyriadau.**
* Hidlo eich canlyniadau fesul dyddiad - defnyddiwch yr hidlyddion dyddiad ar ochr chwith y dudalen ganlyniadau i ddangos dim ond y canlyniadau a gyhoeddwyd cyn, ar ôl neu rhwng dyddiadau penodol.
* Defnyddio'r dewisiadau chwilio uwch - defnyddiwch y ddewislen i weld y ffenestr chwilio uwch lle gallwch hidlo yn ôl allweddair, teitl, awdur neu ddyddiad.

Awgrym 2: Mynediad i’r testun llawn

Pan fyddwch chi'n defnyddio Google Scholar ar y campws, fe welwch ddolenni **Full Text @ Cardiff** wrth ymyl rhai o'ch canlyniadau. Mae'r rhain yn nodi'r adnoddau y mae Prifysgol Caerdydd yn tanysgrifio iddynt. I gael mynediad at destun llawn yr erthygl:

1. Cliciwch y ddolen **Full Text @ Cardiff** wrth ymyl yr erthygl sydd ei hangen.
2. Bydd yr erthygl yn agor yn LibrarySearch. Os nad ydych chi eisoes wedi mewngofnodi i LibrarySearch, cofrestrwch drwy ddefnyddio'ch enw defnyddiwr a'ch cyfrinair ym Mhrifysgol Caerdydd.
3. Cliciwch naill ai'r ddolen **Lawrlwytho Erthygl** neu'r ddolen **Testun llawn ar gael yn** i weld yr erthygl.

Ni fyddwch yn gweld y ddolen **Full Text @ Cardiff** pan nad ydych ar y campws. I ddangos y dolenni hyn oddi ar y campws:

1. Yn Google Scholar, cliciwch ar y botwm **dewislen** ac yna dewiswch **Gosodiadau**.
2. Cliciwch "**dolenni Llyfrgell**" o’r ddewislen.
3. Teipiwch "Prifysgol Caerdydd" yn y blwch chwilio, yna cliciwch ar y blwch chwilio.
4. Pan ddangosir y canlyniadau, ticiwch y blwch wrth ymyl **Cardiff University - Full Text @ Cardiff.**
5. Cliciwch ar y botwm **Cadw**.

Bydd dolenni **Full Text @ Cardiff** nawr yn ymddangos.

Awgrym 3: Crëwch hysbysiad ebost

Yn hytrach na chynnal chwiliadau ailadroddus ar gyfer yr un geiriau allweddol, gall Google Scholar eich hysbysu pan mae canlyniadau newydd yn cael eu hychwanegu sy’n debyg i’ch termau chwilio. I greu hysbysiad:

1. Cliciwch ar y botwm **Create alert**.
2. Yn y blwch **Alert query**, gwnewch yn siŵr fod eich termau chwilio wedi cael eu cofnodi'n gywir.
3. Rhowch eich cyfeiriad ebost yn y blwch **Email**.
4. Cliciwch y botwm **Create Alert** i greu eich hysbysiad.

Awgrym 4: Defnyddiwch y dolenni “Cited by”

Pan fyddwch chi'n gwneud chwiliad yn Google Scholar, fe welwch ddolenni **Cited by...** o dan bob eitem. Mae'r ddolen hon yn nodi nifer y dogfennau eraill sydd wedi rhestru'r eitem yn eu llyfryddiaeth. Cliciwch ar y ddolen **Cited by...**  i weld rhestr o'r holl ddogfennau hyn.

Mae’n ffordd gyflym o ddod o hyd i gyhoeddiadau eraill perthnasol

Awgrym 5: Crëwch ddolenni “Import into EndNote”

Os ydych yn defnyddio EndNote, gallwch fewnbynnu canlyniadau Google Scholar i mewn i’ch llyfrgell. I wneud hyn:

1. Yn Google Scholar, cliciwch ar y botwm **menu** ac yna dewiswch **Settings**.
2. O dan **Bibliography manager,** dewiswch yr opsiwn **Show links to import citations into** a dewiswch **EndNote** o’r ddewislen.
3. Cliciwch ar y botwm **Save** i gadw eich newidiadau.

Bydd dolenni **Import into EndNote** nawr yn ymddangos o dan bob canlyniad.

Rhagor o wybodaeth

Os oes angen rhagor o gymorth neu wybodaeth arnoch, holwch yn eich llyfrgell neu cysylltwch â'ch [Llyfrgellydd Pwnc](https://intranet.cardiff.ac.uk/students/study/libraries/subject-support/subject-librarians).